### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2019 har vedtaget Magistratens foranstående indstilling af 2. december 2019.

Der foreslås justeringer i de godkendte takster på affaldsområdet og fjernvarmeområdet på baggrund af en række ændringer i grundlaget for fastsættelsen af takster.

### Resumé

På baggrund af en række ændringer i grundlaget for fastlæggelsen af taksterne i [adresse] foreslås en række justerede takster. De væsentligste fremgår nedenfor.

Renovationsgebyret for en standardkunde med en 190 liter beholder med 14 dages tømning og en beholder til genanvendelige fraktioner stiger med 105 kr. fra 1.960 kr. til 2.065 kr. inkl. moms i forhold til både 2019 og det tidligere vedtagne budget for 2020.

Den årlige udgift for en standardvarmekunde i 2020 vil falde med ca. 185 kr. inkl. moms i forhold til det vedtagne budget 2020. Det skal ses i forhold til en samlet årlig fjernvarmeudgift på 12.750 kr. Nedsættelsen gælder såvel privat- som erhvervskunder.

For fjernvarmeværkerne i [adresse] sker der samlet set kun en omfordeling mellem de enkelte takster således, at det samlede bidrag forbliver uændret. Herunder forhøjes effektbidraget med i alt 18,2 mio. kr., mens forbrugsbidraget og transmissionstariffen samlet falder tilsvarende.

### Indstilling

Det indstilles:

At 1) De takstmæssige effekter for AffaldVarme Aarhus jævnfør vedlagte takstoversigtsskema godkendes.

At 2) De bevillingsmæssige effekter for AffaldVarme Aarhus godkendes i overensstemmelse med indstillingens afsnit 7.

### Sagens forløb

28-11-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-12-2019 Magistraten
Fremsendes til [adresse] med bemærkning, at Magistraten i mødet den 2. december 2019 anbefaler, at byrådet tiltræder Magistratsafdelingen for Teknik og Miljøs indstilling af 18. november 2019.
 18-12-2019 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2019 har vedtaget Magistratens foranstående indstilling af 2. december 2019.